CELEX: 31985R1748
Language: el
Date: 1985-06-25 00:00:00
Title: Κανονισμός (ΕΟΚ) αριθ. 1748/85 της Επιτροπής της 25ης Ιουνίου 1985 σχετικά με τη διαδικασία για τον προσδιορισμό της περιεκτικότητας σε λιπαρές ουσίες των αλεύρων από καλαμπόκι της διάκρισης 11.01 Ε και των πλιγουριών και σιμιγδαλιών από καλαμπόκι της διάκρισης 11.02 Α V του κοινού δασμολογίου

Avis juridique important

|

31985R1748

Κανονισμός (ΕΟΚ) αριθ. 1748/85 της Επιτροπής της 25ης Ιουνίου 1985 σχετικά με τη διαδικασία για τον προσδιορισμό της περιεκτικότητας σε λιπαρές ουσίες των αλεύρων από καλαμπόκι της διάκρισης 11.01 Ε και των πλιγουριών και σιμιγδαλιών από καλαμπόκι της διάκρισης 11.02 Α V του κοινού δασμολογίου  

Επίσημη Εφημερίδα αριθ. L 167 της 27/06/1985 σ. 0026 - 0027 Φινλανδική ειδική έκδοση: Κεφάλαιο 2 τόμος 4 σ. 0065  Ισπανική ειδική έκδοση: Κεφάλαιο 02 τόμος 13 σ. 0226  Σουηδική ειδική έκδοση: Κεφάλαιο 2 τόμος 4 σ. 0065  Πορτογαλική ειδική έκδοση : Κεφάλαιο 02 τόμος 13 σ. 0226 

***** ΚΑΝΟΝΙΣΜΟΣ (ΕΟΚ) αριθ. 1748/85 ΤΗΣ ΕΠΙΤΡΟΠΗΣ  της 25ης Ιουνίου 1985  σχετικά με τη διαδικασία για τον προσδιορισμό της περιεκτικότητας σε λιπαρές ουσίες των αλεύρων από καλαμπόκι της διάκρισης 11.01 Ε και των πλιγουριών και σιμιγδαλιών από καλαμπόκι της διάκρισης 11.02 Α V του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 σχετικά με τα μέτρα που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2), και ιδίως το άρθρο 3,  Εκτιμώντας,  ότι, προκειμένου να εξασφαλιστεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπιστούν διατάξεις σχετικά με την κατάταξη των αλεύρων από καλαμπόκι, καθώς και των πλιγουριών και σιμιγδαλιών από καλαμπόκι·  ότι, κατ'εφαρμογή των διατάξεων των διακρίσεων 11.01 Ε και 11.02 Α V της ονοματολογίας του Κοινού Δασμολογίου που επισυνάπτεται στο παράρτημα του κανονισμού (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3400/84 (4), τα άλευρα από καλαμπόκι και τα πλιγούρια και σιμιγδάλια από καλαμπόκι κατατάσσονται σύμφωνα με την περιεκτικότητά τους σε λιπαρή ουσία·  ότι πρέπει να οριστεί διαδικασία για τον προσδιορισμό της περιεκτικότητας σε λιπαρή ουσία·  ότι, σύμφωνα με μελέτες που πραγματοποιήθηκαν, η διαδικασία που παρουσιάζεται στο παράρτημα του παρόντος κανονισμού προσφέρει τις καλύτερες εγγυήσεις·  ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η περιεκτικότητα σε λιπαρές ουσίες των αλεύρων από καλαμπόκι και των πλιγουριών και σιμιγδαλιών από καλαμπόκι των διακρίσεων 11.01 Ε και 11.02 Α V του Κοινού Δασμολογίου πρέπει να προσδιορίζεται σύμφωνα με τη μέθοδο που περιλαμβάνεται στο παράρτημα.  Άρθρο 2  Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουνίου 1985.  Για την Επιτροπή  COCKFIELD  Αντιπρόεδρος  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 191 της 19. 7. 1984, σ. 1.  (3) ΕΕ αριθ. L 172 της 22. 7. 1968, σ. 1.  (4) ΕΕ αριθ. L 320 της 10. 12. 1984, σ. 1.   ΠΑΡΑΡΤΗΜΑ  Διοδικασία για τον προσδιορισμό της περιεκτικότητας σε λιπαρές ουσίες των αλεύρων από καλαμπόκι και των πλιγουριών και σιμιγδαλιών από καλαμπόκι των διακρίσεων 11.01 Ε και 11.02 Α V του Κοινού Δασμολογίου  ΑΛΕΥΡΑ ΚΑΛΑΜΠΟΚΙΟΥ  Η αναλυτική μέθοδος που χρησιμοποιείται περιλαμβάνεται στο παράρτημα Ι (μέθοδος Α) της οδηγίας 84/4/ΕΟΚ της Επιτροπής (ΕΕ αριθ. L 15 της 18. 1. 1984, σ. 29).  ΠΛΙΓΟΥΡΙΑ ΚΑΙ ΣΙΜΙΓΔΑΛΙΑ ΑΠΟ ΚΑΛΑΜΠΟΚΙ  Το δείγμα πρέπει να τριφτεί με τρόπο ώστε να μπορεί να περάσει σε αναλογία μεγαλύτερη του 90 % από ένα κόσκινο με άνοιγμα βρόχων 500 microns και σε αναλογία 100 % από ένα κόσκινο με άνοιγμα βρόχων 1000 microns.  Η αναλυτική μέθοδος που χρησιμοποιείται περιλαμβάνεται στο παράρτημα Ι (μέθοδος Α) της οδηγίας 84/4/ΕΟΚ της Επιτροπής.